รัฐบาลไทย-ข่าวทำเนียบรัฐบาล-มหาดไทย ติวเข้มข้าราชการรุ่นใหม่ ต้องยึดมั่นประโยชน์ประชาชนและส่วนรวมเป็นสำคัญ
วันพุธที่ 3 มกราคม 2561
มหาดไทย ติวเข้มข้าราชการรุ่นใหม่ ต้องยึดมั่นประโยชน์ประชาชนและส่วนรวมเป็นสําคัญ
มหาดไทย ติวเข้มข้าราชการรุ่นใหม่ ต้องยึดมั่นประโยชน์ประชาชนและส่วนรวมเป็นสําคัญ
วันนี้ (3 ม.ค. 61) เวลา 10.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานเปิดการศึกษาอบรมหลักสูตร“การเป็นข้าราชการที่ดี”รุ่นที่ 49จัดโดย สถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทยและข้าราชการที่อยู่ระหว่างทดลองปฏิบัติหน้าที่ราชการ ให้ทราบถึงระเบียบแบบแผนของทางราชการและการเป็นข้าราชการที่ดี โดยมีผู้เข้ารับการอบรม จํานวน 100 คน ประกอบด้วย ข้าราชการในสังกัดสํานักงานปลัดกระทรวงมหาดไทย กรมการปกครอง กรมที่ดิน กรมโยธาธิการและผังเมือง กรมการพัฒนาชุมชน กรมส่งเสริมการปกครองท้องถิ่น และ กระทรวงวิทยาศาสตร์และเทคโนโลยี ใช้ระยะเวลาการอบรม จํานวน 10 วัน ในระหว่างวันที่ 3–12 มกราคม 2561 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้รองปลัดกระทรวงมหาดไทย ได้กล่าวแสดงความยินดีกับข้าราชการที่ได้รับการบรรจุใหม่ทั้งในส่วนสังกัดกระทรวงมหาดไทย และ กระทรวงวิทยาศาสตร์และเทคโนโลยี รวมทั้งได้มอบโอวาทและแนวทางปฏิบัติงานให้แก่ผู้เข้ารับการอบรม โดยกล่าวว่าอาชีพ“ข้าราชการ”ถือเป็นอาชีพที่มั่นคง ขอให้ทุกคนจงภูมิใจ และตั้งใจที่จะเป็นข้าราชการที่ดี ซึ่งการเป็นข้าราชการจะต้องเป็นผู้ที่มีความรู้ความเข้าใจในบทบาทหน้าที่และความสําคัญของงานราชการที่มีต่อแผ่นดิน และเมื่อเราก้าวเข้าสู่การเป็นข้าราชการ สิ่งที่ทุกคนต้องคํานึงถึงคือบริบทในหน้าที่การงานและความรับผิดชอบ วิธีคิดและวิธีปฎิบัติ ต้องรู้จักนําเทคโนโลยีและนวัตกรรมสมัยใหม่มาปรับใช้ เพื่อให้ก้าวทันต่อยุคการเปลี่ยนแปลงของโลก และสิ่งที่สําคัญคือเราจะต้องยึดมั่นและก้าวเดินในเส้นทางที่ถูกต้อง มีอุดมการณ์ทางความคิดและการทํางาน รู้จักครองตนให้เป็นข้าราชการที่ดี มีคุณธรรม จริยธรรม มีความซื่อสัตย์สุจริต และปฏิบัติงานโดยยึดหลักกฎหมาย กฎระเบียบ และยึดถือประโยชน์ของพี่น้องประชาชน ประเทศชาติ และส่วนรวมเป็นสําคัญ
นอกจากนี้ ยังได้เน้นย้ําหลักการทํางานและการดํารงชีวิต เพื่อให้ข้าราชการผู้เข้ารับการอบรมได้นําไปปฏิบัติ คือ1. การน้อมนําหลักปรัชญาของเศรษฐกิจพอเพียง มาใช้ในการดําเนินชีวิตทั้งความพอเพียง การรู้จักประมาณตน และความมีเหตุมีผล การรู้จักเก็บออม รู้จักกินจักใช้ และรู้จักการพัฒนาตนเองอย่างสม่ําเสมอ รู้จักคิดการเปลี่ยนแปลง เพื่อให้การทํางานมีความทันสมัย และมีประสิทธิภาพมากยิ่งขึ้น สามารถตอบสนองต่อความต้องการของพี่น้องประชาชนได้เป็นอย่างดี2. การรู้จักอดทน และอดกลั้นนับเป็นสิ่งสําคัญที่ต้องยึดถือปฏิบัติ การฝึกจิตใจให้เป็นคนเข้มแข็ง มั่นคง รู้จักผิดชอบชั่วดี มีจิตใจโอบอ้อมอารี มีจิตอาสา และมีความอ่อนน้อมถ่อมตนอย่างสม่ําเสมอและ 3.การบริการด้วยใจหน้าที่ราชการนั้นจะต้องมีพบปะและอํานวยความสะดวกพี่น้องประชาชนทุกคนด้วยความเสมอภาค บริการด้วยความรวดเร็ว เท่าเทียมกัน และมุ่งประโยชน์ส่วนรวม
ท้ายนี้รองปลัดกระทรวงมหาดไทย ได้กล่าวเพิ่มเติมว่าขอให้ข้าราชการใหม่ทุกคนได้น้อมนําพระบรมราโชวาทและหลักการทรงงาน ยึดเป็นหลักในการคิดและปฏิบัติเพื่อให้การทํางานสําเร็จลุล่วงตามเป้าหมาย และพร้อมเป็นแบบอย่างที่ดี มีการปรับตัวให้เข้ากับสภาวะสังคมที่เปลี่ยนแปลงไป รู้จักคิดหาวิธีการใหม่ๆ เพื่อพัฒนางานที่ดํารงอยู่ให้มีความเจริญก้าวหน้าและเกิดผลสัมฤทธิ์ของงาน เพื่อประโยชน์สุขของประชาชน และประเทศชาติต่อไป.
ครั้งที่ 1/2561
กองสารนิเทศ สํานักงานปลัดกระทรวงมหาดไทย
โทร 0-252224131-2